खेत्री , संवाद 365, 09 मई : खेत्री थाना क्षेत्र से पुलिस ने एक कार से लगभग 80 किलोग्राम अगर की कीमती लकड़ी बरामद किया है। इस संबंध में पुलिस ने चार संदिग्ध तस्करों को भी गिरफ्तार किया है। खेत्री पुलिस ने इस संबंध में एक प्राथमिकी दर्ज कर चारों से पूछताछ कर रही है। पुलिस ने बताया है कि निचले असम के ग्वालपाड़ा से होजाई जिले की ओर अगर की लकड़ी लेकर जा रहे चार लोगों को एक इयोन कार (एएस-18बी-7421) के साथ बुधवार को खेत्री के कालेज गेट के ठीक सामने गिरफ्तार किया गया। पुलिस ने बरामद अगर की लक़ड़ी की अंतरराष्ट्रीय बाजार में कीमत 5 लाख रुपए के आसपास बताया है। तस्करों की पहचान मुहम्मद इनुल हक, मंजुल हक, अब्दुल खालेक और अनवर हुसैन के रूप में की गई है। ज्ञातव्य है कि मध्य असम के विभिन्न जिलों में पहले भी अगर की लकड़ी की बरामदगी हो चुकी है। इलाके में अगर की लकड़ी की तस्करी के पीछे मध्य असम में अगर की लकड़ी से तेल बनाने का व्यवसाय चलता है। तेल बनने का बाद उसकी कीमत काफी अधिक हो जाती है।